***Ekskurzija ŠOK 2018***

V okviru predmeta študij okolja že nekaj let organiziramo ogled enega od tehnoloških obratov v Sloveniji in enega od naravoslovnih, ekološko ali okoljsko zanimivih področji. V letošnjem letu sta ti dve lokaciji: **tovarna aluminija TALUM Kidričevo in Hidroelektrarna Formin na Dravi.**

Ekskurzija je enodnevna in je za dijake 2. A razreda sestavni del programa predmeta študij okolja. Udeležijo pa se je lahko tudi dijaki, ki so maturanti naravoslovnih predmetov, in vsi, ki vas ta področja zanimajo. **Dijaki, vabljeni, da se prijavite in se nam pridružite!**

V okviru ekskurzije si bomo ogledali več obratov za proizvodnjo in predelavo aluminija ter lokacijo, delovanje in okoljske vplive hidroelektrarne Formin. Oba ogleda prikažeta pomen pridobivanja tehnoloških dobrin, ki so pomembne po gospodarski in ekonomski plati. Istočasno pa tehnologije osvetlimo tudi z vidika vplivov na okolje in trajnostnega gospodarjenja v Sloveniji.

**Ekskurzija bo v četrtek, 25. oktobra 2018**. Odhod s parkirišča Dolgi most bo ob 7.30, povratek v Ljubljano (prav tako na Dolgi most) pa bo med 17.00 in 18.00. Dopoldne si bomo ogledali Talum, sledilo bo kosilo v Kidričevem in popoldne sledi ogled Formina. Cena ekskurzije bo okrog 20 €, 10 € je strošek, ki ga bodo starši poravnali s položnico, ostalo pa je prispevek iz sredstev Šolskega sklada. Odjave zaradi resnih ali zdravstvenih razlogov lahko sprejmemo do srede, 24. 10. 2018.

Prosim, da starši in dijaki podpišete spodnjo prijavnico in jo oddaste najkasneje do petka, 19. oktobra 2018, mentoricama ali svoji profesorici kemije.

 Vodji ekskurzije: Helena Kregar, prof. kemije

 mag. Darja Silan, prof. biologije

***PRIJAVNICA ZA EKSKURZIJO ŠOK***

***Podpisani dijak \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iz \_\_\_\_\_\_\_\_\_\_\_\_razreda***

***se prijavljam na ekskurzijo v Kidričevo in Formin, ki bo v četrtek, 25. 10. 2018.***

***S podpisom potrjujem, da sem seznanjen z vsebino in dnevnim redom ekskurzije, s pravili vedenja na ekskurzijah ter da bom upošteval navodila vodij ekskurzije.***

***Podpis dijaka:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Podpis staršev:\_\_\_\_\_\_\_\_\_\_\_\_\_\_\_\_\_\_\_\_\_***

***Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Ogled v TALUM Kidričevo ima naslednji časovni potek predstavitve***

 09.30–09.40 sprejem v avli

 09.40–09.50 nagovor s strani Kadrovske službe

 09.50–10.20 predstavitev Taluma

 10.20–10.30 zaščitna oprema

 10.30–11.00 proces elektrolize (pridobivanje primarnega aluminija)

 11.00–11.30 proizvodnja rondelic

 11.30–12.00 okoljevarstveno področje ter analize vhodnih in izhodnih materialov

 12.00–12.30 livarna (pretapljanje sekundarnega aluminija)

 12.30–12.45 zaključek.